ประกาศกระทรวงการคลังประกาศกระทรวงการคลังเรื่องการแสดงเจตนาระบุตัวผู้รับบำเหน็จตกทอด อาศัยอำนาจตามความในมาตรา ๔๘ วรรคสามแห่งพระราชบัญญัติบำเหน็จบำนาญข้าราชการ พ.ศ. ๒๔๙๔ซึ่งแก้ไขเพิ่มเติมโดยพระราชบัญญัติบำเหน็จบำนาญข้าราชการ (ฉบับที่ ๑๖) พ.ศ. ๒๔๙๔ และมาตรา๕๘ วรรคสาม แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ รัฐมนตรีว่าการกระทรวงการคลังจึงกำหนดแบบและวิธีการแสดงเจตนาระบุตัวผู้รับบำเหน็จตกทอดไว้ดังต่อไปนี้ข้อ ๑ ให้ยกเลิกประกาศกระทรวงการคลัง เรื่องการแสดงเจตนาระบุตัวผู้รับบำเหน็จตกทอด ลงวันที่ ๒๐ ธันวาคม พ.ศ. ๒๕๓๙ข้อ ๒ ให้ข้าราชการหรือผู้รับเบี้ยหวัดบำนาญจัดทำหนังสือแสดงเจตนาระบุตัวผู้รับบำเหน็จตกทอดตามแบบ๑ ท้ายประกาศนี้ จำนวนสองฉบับมีข้อความตรงกันยื่นต่อส่วนราชการเจ้าสังกัดหรือต่อส่วนราชการเจ้าสังกัดผู้เบิกเบี้ยหวัดบำนาญ แล้วแต่กรณีหากไม่สามารถไปยื่นด้วยตนเองได้ให้ทำหนังสือมอบฉันทะตามแบบท้ายประกาศนี้เพื่อให้ผู้รับมอบฉันทะไปยื่นแทนได้หนังสือแสดงเจตนาตามวรรคหนึ่งต้องระบุคำนำหน้าชื่อ ชื่อและนามสกุลของผู้รับบำเหน็จตกทอดให้ชัดเจนในกรณีที่แสดงเจตนาระบุตัวผู้รับบำเหน็จตกทอดเกินหนึ่งคน ให้กำหนดส่วนที่ผู้รับบำเหน็จตกทอดแต่ละคนจะมีสิทธิได้รับให้ชัดเจนด้วยหากไม่ได้กำหนดส่วนไว้ให้ถือว่าผู้รับบำเหน็จตกทอดทุกคนที่ระบุไว้นั้นมีสิทธิได้รับบำเหน็จตกทอดในส่วนที่เท่ากันข้อ ๓ ให้หัวหน้าส่วนราชการเป็นผู้รับผิดชอบในการตรวจสอบความถูกต้องครบถ้วนของข้อมูลในหนังสือแสดงเจตนาระบุตัวผู้รับบำเหน็จตกทอดแล้วลงลายมือชื่อในหนังสือแสดงเจตนาทั้งสองฉบับ ณวันที่มีการยื่นหนังสือแสดงเจตนานั้น ทั้งนี้อาจมอบหมายให้ข้าราชการในสังกัดรับผิดชอบเพื่อดำเนินการดังกล่าวแทนก็ได้ข้อ ๔ หนังสือแสดงเจตนาที่ได้ดำเนินการตามข้อ๓ แล้ว ให้ผู้แสดงเจตนาเก็บรักษาไว้หนึ่งฉบับส่วนอีกฉบับหนึ่งให้เก็บรักษาไว้ในสมุดประวัติ แฟ้มประวัติหรือแฟ้มข้อมูลการรับเบี้ยหวัดบำนาญของผู้นั้นเพื่อเป็นหลักฐานประกอบการพิจารณาสั่งจ่ายบำเหน็จตกทอดต่อไปหากมีการโอนเบี้ยหวัดบำนาญไปเบิกจ่ายที่ใด ให้ส่วนราชการเจ้าสังกัดผู้เบิกเบี้ยหวัดบำนาญส่งหนังสือแสดงเจตนาพร้อมแฟ้มข้อมูลให้ส่วนราชการเจ้าสังกัดผู้เบิกเบี้ยหวัดบำนาญแห่งใหม่เก็บไว้เป็นหลักฐานข้อ ๕ ข้าราชการหรือผู้รับเบี้ยหวัดบำนาญที่ประสงค์จะเปลี่ยนแปลงหรือแก้ไขหนังสือแสดงเจตนาที่ได้ทำไว้แล้วให้ทำหนังสือแสดงเจตนาระบุตัวผู้รับบำเหน็จตกทอดตามแบบ ๒ท้ายประกาศนี้จำนวนสองฉบับมีข้อความตรงกันยื่นต่อส่วนราชการเจ้าสังกัดหรือต่อส่วนราชการผู้เบิกเบี้ยหวัดบำนาญ แล้วแต่กรณีและให้ดำเนินการตามข้อ ๒ ข้อ ๓ และข้อ ๔ ต่อไปข้อ ๖ ในกรณีที่ผู้รับการแสดงเจตนารายใดถึงแก่ความตายก่อนผู้แสดงเจตนาให้นำส่วนของผู้รับการแสดงเจตนานั้นไปแบ่งให้แก่ผู้รับการแสดงเจตนาที่ยังมีชีวิตอยู่ตามส่วนที่กำหนดไว้ในหนังสือแสดงเจตนาข้อ ๗ การแสดงเจตนาระบุตัวผู้รับบำเหน็จตกทอดตามข้อ๒ และข้อ ๕ ให้มีผลนับแต่วันที่ได้ยื่นหนังสือแสดงเจตนาข้อ ๘ หนังสือแสดงเจตนาระบุตัวผู้รับบำเหน็จตกทอดที่ได้ทำตามประกาศกระทรวงการคลังเรื่อง การแสดงเจตนาระบุตัวผู้รับบำเหน็จตกทอด ลงวันที่ ๒๐ ธันวาคม ๒๕๓๙ไว้ก่อนวันที่ประกาศฉบับนี้ใช้บังคับ ให้ใช้บังคับได้ต่อไปตามประกาศนี้แต่ถ้าหนังสือดังกล่าวมีเนื้อหาในสาระสำคัญขัดหรือแย้งกับประกาศนี้ให้จัดทำหนังสือแสดงเจตนาใหม่ตามประกาศนี้ข้อ ๙[๑]ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๕ มกราคม พ.ศ. ๒๕๕๔กรณ์ จาติกวณิชรัฐมนตรีว่าการกระทรวงการคลัง[เอกสารแนบท้าย]๑. หนังสือแสดงเจตนาระบุตัวผู้รับบำเหน็จตกทอด (แบบ ๑)๒. หนังสือแสดงเจตนาระบุตัวผู้รับบำเหน็จตกทอด (แบบ ๒)๓. ใบมอบฉันทะ(ดูข้อมูลจากภาพกฎหมาย)ปริยานุช/ผู้จัดทำ๒๕ มกราคม ๒๕๕๔ณัฐวดี/ตรวจ๒๕ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔ ง/หน้า ๒๑/๑๔ มกราคม ๒๕๕๔